கேள்வி: சூரியகாந்தி விதை என்பது என்ன?
பதில்: File:Sunflower Seeds Kaldari.jpg சூரியகாந்தி விதை என அழைக்கப்படுவது உண்மையில் சூரியகாந்தித் தாவரத்தின் பழம் ஆகும். பழத்தையே தவறாக சூரியகாந்தி வித்து என அழைத்து வருகின்றோம். காரணம், அந்தப் பழம் வித்தின் அமைப்பை ஒத்திருப்பதேயாகும். இதன் வெளிப்பகுதியில் மெல்லிய மேலோடும், உள்பகுதியில் உண்மையான வித்து அல்லது பருப்பும் (Kernal) காணப்படுகின்றது. மேலோடானது சுற்றுகனியத்தாலான, கிட்டத்தட்ட 20 - 25 % ஐக் கொண்டதாகவும், உள்ளான பருப்பின் பகுதி முளையம் கொண்ட விதையாகவும் இருக்கும்[http://www.sciencedirect.com/science/article/pii/S0378429005001413 Growth and development of sunflower fruits under shade during pre and early post-anthesis period]. சூரியகாந்திப் பழமே சூரியகாந்தி விதை எனப்படுவதனால், இந்த மேலோடானது உமி என அழைக்கப்படுகின்றது. இது தாவரவியல் அடிப்படையில் வெடியா உலர்கனி (Achene) எனும் பகுப்பிற்குள் அடங்கும். உமி நீக்கி பின்னர் கிடைக்கும் பருப்பு உண்ணப்படும் பகுதியாகும். பருப்பானது நொறுக்குத்தீனியாக உண்ணப் பயன்படும். இது மிகவும் ஊட்டச்சத்து நிறைந்ததாகும். பல உயிர்ச்சத்துக்கள், கனிமம் கொண்டது[http://www.sunflowernsa.com/health/compair/ Comparison to Other Seeds, Nuts & Fruits]. உயிரணுக்கள் தாக்கப்படுவதில் இருந்து பாதுகாப்பைக் கொடுக்கும் உயிர் வளியேற்ற எதிர்ப்பொருள்[http://www.cancer.gov/cancertopics/factsheet/prevention/antioxidants Antioxidants and Cancer Prevention: Fact Sheet],[http://www.cancer.gov/ National Cancer Institute] உயிர்ச்சத்து ஈயை அதிகளவு கொண்டிருக்கின்றது. உமி நீக்கப்பட்ட நிலையிலும், நீக்கப்படாத நிலையிலும் இது கடைகளில் விற்பனைக்கு விடப்படும். இதில் கிடைக்கும் உமியானது உயிரி எரிபொருள் உற்பத்தியில் பயன்படுத்தப்படும். இந்த சூரியகாந்தி விதையிலிருந்து பெறப்படும் எண்ணெய் விற்பனைக்கு விடப்படும்.